**№9 дәріс (2 сағат)**

**Дәрістің мазмұны: Тележурналистиканың жанрлық жүйесі**

**Ақпараттық жанр**

Жаңа студиялық теледидардың техникалық құралдарын жасау, меншiктi киноөндiрiске арналған ТД студиясындағы кешендердi құрастыру әр түрлi теледидар жанрларының пайда болуына алып келедi.

Дәстүрлi журналистiк жанрлардың – сұхбат, репортаж, түсінік (комментарий), очерк, тағы басқалар – экрандық iске асыруда маңызды ерекшелiктерге ие болады: олардың мазмұны, идеясы және тақырыбы оқиғалардың авторларымен, қаhармандарымен, олардың жеке мiнездемелерiнiң барлық жиынтығын құраған қағылез адамдармен өрнектеледi.

ТД-ның ақпараттық жанрлары. Мақала, есеп, сөз сөйлеу, сұхбат, репортаж, баспасөз мәслихаты, әңгiме. Тележурналист ақпаратта басқа да жанрларды, мысалы, сұхбатты қолданады. Журналист үшін сұхбат – бұл, бір жағынан, адаммен тікелей қарым-қатынас арқылы ол білетін ақпаратты алу, екінші жағынан – әңгіме, диалог түріндегі публицистикалық жанр, журналист экранда сұрақ қою арқылы сұхбатшыға телебағдарлама процесінде алынған тақырыптың логикалық жағынан ашылуына көмектеседі

Теледидар мәлiметiнiң көп жанрлары ТД-ға газеттер мен радиодан келдi: репортаж, сұхбат, түсінік (комментарий), т.б. Жалпы алғанда жаңалықтар ағынында **тележаңалықтар** ерекше орын алады. Бұл әлемнiң «тірі» жаңалықтары. Саяси ақпараттардың маңызды талаптары жедел қимылдаушылық болып табылады. Көкейкестi ақпаратты таңдау – күрделi және қиын іс. Елде және одан тыс жерлерде болып жататын көптеген түрлi оқиғалар мен құбылыстардың ішінен осы уақытта басты, көкейкестi, кең қоғамдық дауысқа иелерін таңдау керек.

Дәл қазiр мәселенiң, кризистiк материалдардың саны көбейді, олардың пәрмендiлiгi елеулi артты. Қоғамды демократияландырулар процесінiң дамуымен теледидар мамандарының, «теледидаршылардың» жұмысының стильдерi мен әдiстері өзгередi.

Өзгеше теледидар жанрларының ішінде тікелей репортаж ерекшеленеді. Болып жатқан оқиғамен тiкелей байланысуға көмектесетін тікелей репортаж аудиторияның психологиялық күйiне ықпал етеді, көрермен өзін оқиғаға ортақ сезінеді. Телерепортажды дайындаудағы, өткiзудегi журналистің рөлі мен қызметі оның негiзінде жататын оқиғаның сипатымен шартталған. Осыған байланысты репортаждың үш түрiн ерекшелеуге болады:

1. Жоспарланбаған оқиға туралы репортаж

2. Жоспарланған оқиға туралы репортаж

3. Зерттеушi репортаж.

**Пiкiрталас және баспасөз мәслихаты** – телесұхбаттың бiр түрi, бiрақ бұл жанрлық түрлендiрулер басқаша мақсатты көздейді, күрделi композициялық схемалармен, көп жағдайда ақпараттық жанрдан гөрі сараптамалық жанрға жатқызылады.